Here is a page extracted from Wikipedia that may contain CSS, HTML, and a lot of unformatted text.

Title: الاميره فتحيه
Content: الاميره فتحيه ( 17 ديسمبر 1930 - امريكا، 10 ديسمبر 1976 ) كانت اصغر بنات الملك فؤاد الاول و الملكه نازلى صبرى و أخت الملك فاروق الاول.
   
سافرت على اوروبا مع امها الملكة نازلى و اختها الاميره فايقه ، و فى الرحله دى و هما فى مارسيليا قابلت الملكة نازلى رياض غالى اللى كان بيشتغل امين للمحفوظات فى القنصليه المصريه فى مارسيليا ، فكلفته القنصليه المصريه بخدمة الملكه و الاشراف على نقل شنطها هى و الاميرات.

اتطورت العلاقه مابين الاميره فتحيه و رياض بشاى غالى المسيحى اللى كان من عيلة غالى المعروفه و لما حست امها الملكه نازلى بان العلاقه بقت علاقه عاطفيه شجعتها.

لما وصلت الأخبار دى مصر و عرف بيها الملك فاروق زعل جداً و دعا مجلس البلاط الملكى للانعقاد و اتخذ المجلس قرارات ببطلان الجواز و حرمت الملكة نازلى والاميرة فتحيه من كل الالقاب الملكيه ومصادرة كل ممتلكاتهم فى مصر . الملك فاروق هدد رياض بشاى غالى بقتله . بشاى غالى ابو رياض بشاى غالى اتقتل فى اسيوط فى 5 يناير 1953 بعد ثورة يوليو.(المصدر المصرى اليوم لايت مقتل حما الاميرة فتحية)

اتجوزت فتحيه من رياض غالى فى 10 مايو من سنة 1950 جواز مدنى بسبب اختلاف الدين فى سان فرانسيسكو فى امريكا و كان عمر الاميره فتحية وقتها 20 سنه. الملكة نازلى بقت مسيحية و الاميرة فتحية بقت مسيحية.

خلفت الاميره فتحيه من رياض غالى تلاته هما Rafik رفيق ( المولود فى 29 نوفمبر 1952)، و Rayed رايد ( 20 مايو 1954- 26 يوليه 2007 ) و Ranya رانيا ( المولوده فى 21 أبريل 1956)
أعلنت الاميره فتحيه افلاسها بعد ما خسر جوزها كل أموالها وأموال الملكه نازلى فى البورصه واتباعت مجوهرات فتحيه و نازلى فى مزاد علنى .

رفعت الاميرة فتحية دعوى للانفصال الجسدى ضد رياض غالى، وفي يوم 10 ديسمبر سنة 1976 انتهت حياتها نهاية دراميه لما طخها رياض غالى بالرصاص فقتلها، و حاول انه ينتحر بعدها طخ راسه بالمسدس لكن تم انقاذه و اتحكم عليه بالسجن لمدة 15 سنه مات سنه 1987 بعدها باحداشر سنة تقريبا.

اولاد الملك فؤاد من الملكة نازلى 
 الملك فاروق الاول
 الاميره فوزيه
 الاميره فايزه
 الاميره فايقه
 الاميره فتحيه

شوف كمان 
 عيلة محمد على
 حكام عيلة محمد على باشا
 الاميره فتحيه)

المراجع 

مواليد 1930
وفيات 1976
عيلة محمد على
تاريخ مصر العلويه
مصريين البانيين
مصريين اتراك
مصريين فرنساويين
مسلمين دخلوا فى المسيحية
مصريين عاشو فى امريكا
اقباط
اقباط المهجر